b'\n_START_ARTICLE_\nPasodoble\n_START_PARAGRAPH_\nPasodoble er en tyref\xc3\xa6gterinspireret dans, hvor herren f\xc3\xb8rer damen, som hvis hun var den r\xc3\xb8de kappe._NEWLINE_Pasodoble kan lettest beskrives som tyref\xc3\xa6gterens dans. Mange har fejlagtigt troet, at damen var tyren, men dette er helt forkert. Herren er den stolte matador, og damen hans r\xc3\xb8de kappe. Dansen symboliserer matadorens opvisningsdans efter tyref\xc3\xa6gtningen. Han viser, hvordan han besejrede tyren med sit mod og sin kappe. _NEWLINE_Dansetrinnene er egentlig ikke sv\xc3\xa6re, idet de fleste er g\xc3\xa5trin og chass\xc3\xa9trin. Dansen er meget pr\xc3\xa6cis og kraftigt betonet. _NEWLINE_Pasodoblen stammer fra Frankrig og er egentlig balletinspireret.'